ঢাকাদক্ষিণ হলিসিটি স্কুলে শিক্ষার্থী বরণ অনুষ্ঠান হাতেখড়ি অনুষ্ঠিত | | Sylhet News | সুরমা টাইমস ঢাকাদক্ষিণ হলিসিটি স্কুলে শিক্ষার্থী বরণ অনুষ্ঠান হাতেখড়ি অনুষ্ঠিত – Sylhet News | সুরমা টাইমস
ঢাকাদক্ষিণ হলিসিটি স্কুলে শিক্ষার্থী বরণ অনুষ্ঠান হাতেখড়ি অনুষ্ঠিত
জানুয়ারী ১৬, ২০২০ ৯:৫৮ অপরাহ্ন	114 বার পঠিত
সিলেটের গোলাপগঞ্জে ক্ষুদে শিক্ষার্থীদের প্রথম পাঠদান দিবসে বরণ করতে ঢাকাদক্ষিণ হলিসিটি স্কুল ‘হাতেখড়ি’ অনুষ্ঠানের আয়োজন করে। বৃহস্পতিবার সকাল ১১টায় স্কুল মিলনায়তনে স্কুলের প্রতিষ্ঠাতা ও চেয়ারম্যান অজামিল চন্দ্র নাথের সভাপতিত্বে ও সহকারী শিক্ষক রোমান আহমদের সঞ্চালনায় অনুষ্ঠানে প্রধান অতিথির বক্তব্য দেন গোলাপগঞ্জ উপজেলা শিক্ষা কর্মকর্তা দেওয়ান নাজমুল আলম।
তিনি বলেন, শিশুদের পড়াশোনার প্রতি আমাদের যত্নশীল হতে হবে। আদর করে স্কুলের প্রতি শিশুদের মনোনিবেশ করতে হবে। তিনি হাতেখড়ির মতো ব্যতিক্রমী উদ্যোগ গ্রহণ করায় শিশুরা উৎসাহিত হবে। এজন্য তিনি আয়োজকদের ধন্যবাদ জানান।
বিশেষ অতিথির বক্তব্য দেন উপজেলা সহকারী শিক্ষা কর্মকর্তা জহিরুল ইসলাম, ঢাকাদক্ষিণ সরকারি কলেজের প্রভাষক সুকৃতি দেবনাথ। বক্তব্য দেন স্কুলের স্কুলের সহকারী প্রধান শিক্ষক (ভারপ্রাপ্ত অধ্যক্ষ) সাবিনা বেগম, সিনিয়র শিক্ষিকা স্বপ্না রাণী শর্মা, কুলসুমা বেগম, হারুন বেগম, সহকারী শিক্ষক মিতালী রানী চন্দ, মিনু বেগম, সামিয়া জান্নাত, রোমান আহমদ, রুপা তালুকদার, লিটন দাস প্রমুখ। — বিজ্ঞপ্তি ।
আগেরঃ সিলেটে বি.আর.টি.সি বাস বন্ধে জেলা প্রশাসক বরাবরে স্মারকলিপি প্রদান
পরেরঃ অনলাইন গণমাধ্যমে শৃঙ্খলা আসছে: সিলেটে সুরত কুমার